Vilniaus Simono Daukanto gimnazija

Vilniaus Simono Daukanto gimnazija (anksčiau Vilniaus 23-oji vidurinė mokykla) – dieninė, savarankiško mokymosi bendrojo lavinimo mokykla Vilniuje, iki 2008 m. veikusi Naugarduko g. 7, nuo 2008 m. – J. Jasinskio g. 11, vykdanti vidurinio ir papildomo ugdymo programas. Iki 1997 m. Vilniaus 23-oji vidurinė mokykla.

Įstaigos kodas 301806652. Steigėjas Vilniaus miesto savivaldybės taryba.

 Istorija 
1958 m. spalio 3 d. Vilniaus miesto Vykdomojo Komiteto sprendimu Nr. 559 reorganizuota septynmetė mokykla ir įsteigta Vilniaus 23-oji vidurinė mokykla.

1997 m. rugsėjo 24 d. Vilniaus miesto tarybos sprendimu Nr. 76 mokyklai suteiktas „Ąžuolo“ vardas. 2005 m. kovo 25 d. Vilniaus miesto savivaldybės tarybos sprendimu Nr. 1-722 nuo 2005 m. rugsėjo 1 d. mokykla reorganizuota į Vilniaus „Ąžuolo“ pagrindinę mokyklą.

1993 m. Lazdynų mikrorajone buvusio vaikų darželio patalpose Vilniaus pedagoginio universiteto iniciatyva įsteigta pirmoji mieste universitetinė mokykla, kuri iš karto tapo modernių metodikų diegimo, naujų vadovėlių taikymo, dėstytojų – mokytojų bendradarbiavimo, konferencijų, seminarų, studentų praktikos centru. 1997 m. mokykla reorganizuota į vidurinę mokyklą, jai suteiktas Simono Daukanto vardas. 1999–2000 m. išleista pirmoji abiturientų laida.

Didėjant mokinių skaičiui, vaikų darželio pastatas tapo per mažas. 2001 m. mokykla įsikėlė į didesnes patalpas Naugarduko g. 7. 2007 m. prie mokyklos prijungta Vilniaus Ąžuolo pagrindinė mokykla.

2008 m. vasarą besiruošiant akreditacijai, mokyklos atsiskyrė. J. Jasinskio gatvėje liko Vilniaus Simono Daukanto vidurinė mokykla, o Naugarduko g. – Vilniaus Simono Daukanto pagrindinė mokykla. 2009 m. kovo 18 d. Vilniaus Simono Daukanto vidurinė mokykla pertvarkyta į Vilniaus Simono Daukanto gimnaziją.

 Mokinių skaičius 

Mokslo metaiKlasių KomplektųMokinių skaičius1993 – 19941-6 klasės 11 komplektų1721994 – 19951-7 klasės 13 komplektų2731995 – 19961-8 klasės 16 komplektų3351996 – 19971-9 klasės 18 komplektų4041997 – 19981-10 klasės 21 komplektas4861998 – 19991-11 klasės 23 komplektai5471999 – 20001-12 klasės 26 komplektai6082000 – 20011-12 klasės 30 komplektų7312001 – 20021-12 klasės 33 komplektai9392002 – 20031-12 klasės 36 komplektai10172003 – 20041-12 klasės 37 komplektai10472004 – 20051-12 klasės 38 komplektai10852005 – 20061-12 klasės 39 komplektai11112006 – 20071-12 klasės 40 komplektų11442007 – 20081-12 klasės 56 komplektai15182008 – 2009 9-12 klasės 20 komplektų5442009 – 2010 I–IV gimnazijos klasės 21 komplektas5962010 – 2011 I–IV gimnazijos klasės 23 komplektai6532011 – 2012 I–IV gimnazijos klasės 24 komplektai6862012 – 2013I–IV gimnazijos klasės24 komplektai7032013 – 2014I–IV gimnazijos klasės24 komplektai6982014 – 2015I–IV gimnazijos klasės24 komplektai6992015 – 2016I–IV gimnazijos klasės24 komplektai7232016 – 2017I–IV gimnazijos klasės24 komplektai7312017 – 2018I–IV gimnazijos klasės24 komplektai7262018 – 2019I–IV gimnazijos klasės24 komplektai7422019 – 2020I–IV gimnazijos klasės24 komplektai7232020 – 2021I–IV gimnazijos klasės24 komplektai7292021 – 2022I–IV gimnazijos klasės24 komplektai7392022 – 2023I–IV gimnazijos klasės24 komplektai7342023 – 2024I–IV gimnazijos klasės24 komplektai7422024 – 2025I–IV gimnazijos klasės24 komplektai738

 Direktoriai 
 Dainius Numgaudis – 1993–1996 m.
 Jolanta Knyvienė – nuo 1996 m.

 Nuorodos 
 Mokyklos svetainė
 Mokyklos „Facebook“ puslapis
 Mokyklos mokinių tarybos „Facebook“ puslapis
 Mokyklos mokinių tarybos „Instagram“ puslapis

Kategorija:Lietuvos gimnazijos
Daukanto